Document ID: /roh_data/filtered/fineweb-2-filterrobots_roh.jsonl.gz/51751

Gia gievgia veglian ins offrir ad Olaf Scholz discurs davart in sondagi per ina coaliziun en trais, ha declerà il schef da partida da la FDP, Christian Linder. Curt avant aveva la co-presidenta dals Verds, Annalena Baerbock declerà da proponer tals discurs da sondagi. En il discurs cun ils liberals hajan ins constatà d'avair avunda communabladads per realisar ina tala coaliziun.
Suenter las elecziuns dals 26 da settember avevan ils Verds e la FDP sco emprim discurrì in cun l'auter e silsuenter er cun la SPD e la CDU/CSU, per elavurar eventuals cumpromiss.
Coaliziuns pussaivlas
La coaliziun pussaivla tranter la SPD, ils Verds e la FDP, vegn numnada la coaliziun d'ampla.
La coaliziun pussaivla traner la SPD, ils Verds e la CDU/CSU vegn numnada la coaliziun da Jamaica.
Il num dattan mintgamai las colurs da las partidas a la coaliziun.
Jamaica u ampla?
La SPD ha gudagnà las elecziuns cun 25,7% da las vuschs. La CDU/CSU avevan fatg 24,1%. Ils Verds daventan cun 14,8% la terz gronda fracziun en il Bundestag. La FDP è vegnida sin 11,5%. Las duas partidas pli pitschnas èn quellas che pudessan cupitgar la stadaira per ina nova regenza. In'ulteriura coaliziun da SPD e l'uniun da CDU/CSU vala sco betg probabla.